Man! I Feel Like a Woman!

Man! I Feel Like a Woman! (בעברית: איש! אני מרגישה כמו אישה!) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-12 במרץ 1999, כסינגל השמיני מתוך האלבום. השיר כשמו, מדבר על זכויות האישה, ומילותיו מציגות את מעמדן, ואת השוויון שהן רוצות. השיר זכה לשבחים רבים מצד מבקרי המוזיקה, כאשר החמיאו על הכיוון שאליו הלכה טוויין עם השיר, וגם על שירתה. מבחינה מסחרית זכה השיר להצלחה רבה, כאשר גודל מכירותיו בעולם מסתכמות בכ-3.5 מיליון עותקים שנמכרו. במצעדים הצליח השיר להעפיל לצמרת המצעד הניו זילנדי, ולהיכנס לעשיריות פותחות רבות סביב כל רחבי העולם. הווידאו קליפ שצולם לשיר פורסם בעולם ב-3 במרץ 1999, והוא זכה גם כן לשבחים רבים מצד מבקריה של הזמרת. עם השיר פתחה טוויין את שני סיבובי ההופעות שלה, "Come On Over Tour", ו-"Up! Tour", ובנוסף גם כשהופיעה בסופרבול, שרה טוויין את השיר. השיר הופיע בפרסומות רבות ביניהן; בפרסומות של חברת המכוניות, שברולט. השיר גם נכלל בפסקול שנוצר עבור סדרת הטלוויזיה הברזילאית, Laços de Família. עם השיר הופיעה זמרת הקאנטרי האמריקאית קארי אנדרווד, באחת מהופעותיה שנערכו באמריקן איידול. בנוסף, בריטני ספירס צילמה את עצמה כשהיא במכונית עם חברותיה שרה גם כן את השיר. בשנת 2000, זכה השיר בפרס גראמי עבור - "ביצוע סולו הקאנטרי הווקאלי הטוב ביותר - אישה". כמו את רוב שיריה, גם את השיר הזה כתבה שאניה טוויין ביחד עם רוברט ג'ון "מאט" לאנג, שגם הפיק לה את השיר. טוויין אמרה כי השיר נכתב בהשראת דראג קווין שראתה באחת מחופשותיה. בהתייחסה לכתיבת השיר, אמרה טוויין כי: "לא היה לי זמן לבזבז על רעיונות שלא היו עושים את האלבום כמו שהוא עכשיו, אבל משהו בדבר הזה [השיר] גרם לי לכתוב אותו בפשטות ללא בעיות." הווידאו קליפ הנלווה שיצא לשיר צולם בניו יורק, על ידי פול בויד. בקליפ ניתן לראות את שאניה כשהיא מחופשת לגבר, ומסתירה את מאפייניה הנשים בעזרת בגדים שחורים, תחרות, וכולי. לצידה ניתן למצוא ארבעה גברים שלובשים בגדים צמודים ומנגנים בגיטרות לאורכו של הקליפ. לאורך הקליפ ניתן לראות את שאניה נפטרת מהבגדים שמסתירים את זהותה המגדרית ולבסוף, היא מתלבשת כמו אישה רגילה. הקליפ הועלה לערוץ ה-Vevo של טוויין באמצע שנת 2009, כ-10 שנים לאחר תאריך יציאתו המקורי. נכון לאוקטובר 2017, מונה הצפיות שלו עולה על למעלה מ-100 מיליון צפיות. הווידאו קליפ הוא מחווה לווידאו קליפ של הזמר הבריטי רוברט פאלמר "מכור לאהבה". השיר זכה להצלחה עולמית ונכנס למצעדים רבים בכל רחבי העולם. מידע על היצירה "Man! I Feel Like a Woman!" באתר מיוזיק בריינז גרסאות נוספות ל"Man! I Feel Like a Woman!" באתר SecondHandSongs Shania Twain Lyrics - Man! I Feel Like A Woman!, www.azlyrics.com (באנגלית) Man! I Feel Like a Woman! - Shania Twain | Song Info | AllMusic, AllMusic Shania Twain - The Receipts | NOW Makes Its Debut, ATRL (באנגלית) Steffen Hung, spanishcharts.com - Shania Twain - Man! I Feel Like A Woman!, spanishcharts.com Crazy4Dolly (2010-05-03), Shania Twain - Live - Super Bowl - Man i feel like a woman - Up !, נבדק ב-2017-10-07 carebear2402 (2007-04-15), Carrie underwood-Man i feel like a woman, נבדק ב-2017-10-07 Sarla Rox (2013-02-07), Britney Spears - Crossroads -Man I feel Like A Woman- Scene - by Sarla Rox, נבדק ב-2017-10-07 "Shania Twain". GRAMMY.com (באנגלית). 2017-05-14. נבדק ב-2017-10-07. Shania Twain, From This Moment On, Simon and Schuster, 2012-03-27. (באנגלית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) ShaniaTwainVEVO (2009-10-08), Shania Twain - Man! I Feel Like A Woman, נבדק ב-2017-10-07 ShaniaTwainVEVO, YouTube YouTube Stats of Shania Twain - Man! I Feel Like A Woman, kworb.net ARIA Charts - Accreditations - 1999 Singles, www.aria.com.au Gold & Platinum, RIAA (באנגלית) "British single certifications – Shania Twain – Man! I Feel Like a Woman!". British Phonographic Industry. Select singles in the Format field. Select Platinum in the Certification field. Type Man! I Feel Like a Woman! in the "Search BPI Awards" field and then press Enter. Shania Twain's Official Top 20 biggest songs, www.officialcharts.com (באנגלית) "Ultratop − Goud en Platina – singles 2000". Ultratop. Hung Medien. Retrieved April 26, 2017. The Official New Zealand Music Chart, THE OFFICIAL NZ MUSIC CHART (באנגלית) Shania Twain - The Receipts | NOW Makes Its Debut, ATRL (באנגלית)